Tämän pelikirjan ohjeilla olen näyttänyt, kuinka päästä ruokaketjun huipulle,
luoda luodinkestävä liiketoimintasuunnitelma,
pelotella vihollisia ja pysyä askeleen edellä viranomaisia.
Olen jopa näyttänyt, mitä ei saa tehdä.
Viimeistä oppituntia varten on aika laajentaa tavoitteita -
ja selvittää, kuinka vaikutusvaltaisia mafiapomoista voi tulla.
Parhaat mafiapomot levittävät lonkeronsa yhteiskunnan joka kolkkaan,
jotta he voivat poistaa esteet rikollisen toimintansa tieltä.
Yksikään rikospioneeri ei saavuttanut samanlaista valtaa -
tai yhtä kuolettavaa tarkkuutta kuin Kolumbian kokaiinikuningas,
Pablo Escobar.
Hän taisi pelikirjan jokaisen sivun -
ja lisäsi siihen jopa omia lukujaan.
Hänellä oli poliittista valtaa. Hän oli sankari yhteisössään.
Erityinen tervehdys…
Hän oli armoton vihollisiaan kohtaan. Hyvin machiavellilainen ja hyvä liikemies.
30 miljardia ei tienaa vahingossa.
Seuraa Escobarin esimerkkiä, ja sinustakin voi tulla luokkasi paras -
oppimalla saamaan ystäviä ja vaikuttamaan kaikkeen.
NÄIN TULLAAN MAFIAPOMOKSI
RIKO MUOTTEJA
Pablo Escobar nousi Kolumbian Medellínin kaduilta -
historian suurimman huumesyndikaatin päälliköksi.
Hän hallitsi kokonaista kansakuntaa.
Hän oli mafiapomo. Hän oli terroristi.
Hän oli rikollinen ja globaali yrittäjä.
Mutta ennen kuin kerromme, miten Pablo menestyi,
tässä on hänen ensimmäiset askeleensa matkalla pikkutekijästä isoksi peluriksi.
Eläköön Pablo Escobar Gaviria!
FAKTA 1 ESCOBAR OLI ERITTÄIN TAVOITTEELLINEN
Escobar halusi tienata miljoona kolumbialaista pesoa -
30-vuotiaaksi mennessä.
Hänen äitinsä oli opettaja. Hänen isänsä oli maanviljelijä,
joka työskenteli maatilalla. Heillä ei ollut taloudellisia resursseja.
Kun Pablo oli teini-ikäinen,
hän osoitti jo yrittäjyyttä.
Escobarista tuli osa suurehkoa tupakan salakuljetusrinkiä.
Hän laajensi sitä ansaitakseen enemmän rahaa pomolleen.
Tämä sai hänet rakentamaan oman imperiuminsa huumesalakuljettaja.
FAKTA 2 ESCOBAR OLI TRENDIEN HARJALLA
Escobar näki muiden salakuljettajien tekevän rahaa kokaiinilla.
Kokaiinin voittomarginaalit olivat paljon korkeammat kuin marihuanan.
Kokaiinin vieminen Yhdysvaltoihin maksoi 5000 dollaria kilolta.
Jos kokaiinikilon tuotto oli 80 000 dollaria…
En ole ekonomi,
mutta jopa minä ymmärrän, että se on valtavan hyvä sijoitustuotto.
FAKTA 3 PABLO SAI VALLAN VALLANKAAPPAUKSELLA
Vuonna 1975 Pablo Escobar oli matalan tason huumekauppias,
josta kukaan ei ollut kuullut.
Tilaisuus koitti, kun eräs Restrepo tarvitsi apua huumekaupassa Medellínissä.
Pablo auttoi häntä.
Kaksi kuukautta myöhemmin Fabio Restrepo murhattiin.
Kerrotaan, että Escobar tilasi salamurhan.
Sitten Escobar otti Restrepon organisaation haltuunsa.
Hän kertoi Restrepon ringille, että he työskentelevät nyt hänelle.
Rohkea siirto.
Pablo Escobarin tavoitteet -
olivat suuremmat kuin paikallisen huumeringin pyöritys.
Hän halusi muuttaa peliä.
Pablo Escobar halusi hallita Kolumbiaa.
Sitä varten hänen oli laajennettava vaikutuspiiriään -
alkaen rikollispomon sitkeimmästä vastustajasta.
POLIISI
TAKTIIKKA HANKI LAKI PUOLELLESI
Kunnianhimoiselle mafiapomolle paikallispoliisi voi olla piikki kyljessä.
Mutta me tiedämme, että rehdeimmälläkin poliisi on hintansa.
Korruptoituneiden poliisien palkkaaminen on hyvä asia mafiapomolle.
Sillä saa enemmän valtaa naapurustossa ja yrityksessä.
Joten ei ole mitään sen parempaa kuin poliisi omilla palkkalistoilla.
1976 MEDELLÍN, KOLUMBIA
Medellínin johtavana kokaiinikauppiaana Pablo tiesi lain lahjomisen arvon.
Varsinkin, kun hän aikoi lisätä valtaansa riskialttiilla siirrolla.
Pablo ymmärsi hiljalleen, että hän ansaitsisi enemmän -
valmistamalla kokaiinia itse.
Hän päätti panostaa kokaiinilaboratorioiden perustamiseen.
Mutta Pablolla oli ongelmia tuotteensa kuljettamisessa.
70-luvun puolivälissä Kolumbian poliisi -
oli vastuussa huumekauppiaiden jäljittämisestä.
Poliisi asetti tiesulkuja Kolumbian pääreiteille.
Jos ei voinut suostutella poliisia esimerkiksi käteisen muodossa,
joutui todennäköisesti pidätetyksi salakuljettamisesta.
Pablolla oli oikea asenne, ja mikä tärkeintä, rahaa.
Mutta 1970-luvun Kolumbiassa -
kaikki lainvalvojat eivät pelanneet samoilla säännöillä.
Eräänä iltana Escobar ja hänen miehensä olivat palaamassa Ecuadorista,
kun heidän matkansa viivästyi.
Pablo tiesi kuvion, mutta vastassa ei ollut tavallinen poliisi.
Kyseessä oli Kolumbian salainen poliisi.
Kolumbiassa oli virasto nimeltä DAS.
Kolumbian tiedustelupoliisi.
DAS oli kuin FBI.
He tekivät paljon tiedustelutyötä.
Agentit tiesivät Pablon tulevan -
ja löysivät nopeasti 39 kiloa kokaiinitahnaa kuorma-auton vararenkaasta.
Pablo jäi verekseltään kiinni.
Pablo tarjoaa lahjuksensa,
mutta DAS-agentteja ei helposti lahjota.
Pablo pidätetään huumekaupasta.
Onneksi Escobarilla on vielä vaihtoehtoja.
Hän lähetyttää lahjan tuomarille, joka valvoo hänen tapaustaan.
Tuomari arvostaa elettä -
ja näyttää sen.
Mitä tulee itsepäisiin DAS-agentteihin, jotka eivät kumartaneet Pablolle…
Heistä tehtiin esimerkki, kuinka käy,
jos kieltäytyy Pablo Escobarin anteliaisuudesta.
Siitä lähtien kaikilla Pablon kohtaamilla poliiseilla oli edessään valinta:
Plata -
o plomo.
"Plata o plomo" tarkoittaa hopeaa tai lyijyä.
Voit ottaa rahat tai sitten luodin.
Se oli tarjous, josta kukaan ei voinut kieltäytyä.
Lainvalvontaan nojaaminen on alku,
mutta kampanjan seuraava vaihe vaati uuden ongelmallisen ryhmän suostuttelua.
Kilpailijan.
Miten vihollisista tehdään liittolaisia?
TAKTIIKKA SUOSTU YHTEISTYÖHÖN
Sanotaan, että yksin kulkee nopeammin.
Mutta pitkälle pääsee yhteistyöllä.
Yhdessä kaikki saavuttavat enemmän.
Mafiapomoilla on oltava strategisia liittoutumia muiden mafiapomojen kanssa,
koska he kaikki tekevät töitä saman tavoitteen eteen.
Rikastumisen.
Rahaa riittää ansaittavaksi kaikille,
mutta jos riidellään reviireistä, ja ammuskelu alkaa,
kukaan ei saa mitään. Jäljelle jää vain ruumiita.
Niin rikolliset superryhmät syntyivät.
Sisilialainen Gaetano Badalamenti hyödynsi amerikkalaista mafiaa -
salakuljettaakseen heroiinia.
Operaatio sai lempinimen Pizzayhteys,
koska huumeet kuljetettiin pizzerioiden kautta.
Ihmiskaupparingin johtaja, sisar Ping,
joka salakuljetti kiinalaisia Yhdysvaltoihin,
maksoi Fuk Ching -jengille -
lähes miljoona dollaria heidän avustaan.
Ja terrorisoi niitä, jotka eivät maksaneet.
Lucky Luciano, Bugsy Siegel ja Meyer Lansky -
yhdistivät italialaiset ja juutalaiset jenginsä -
muodostaakseen Syndikaatin.
Amerikan ensimmäinen monietninen mafia.
Siinäpä vasta edistyksellistä ajattelua.
Kun Pablon kunnianhimo kasvoi,
hänellä oli syitä tutkia rakentavaa yhteistyötä.
Kokaiinikauppa oli kilpailtu ala Kolumbiassa sen alettua.
Siellä oli useita eri toimijoita, jotka kilpailivat markkinaosuudesta.
Heillä oli omat keinonsa hankkia kemikaaleja,
mikä oli haasteellista.
Kemianalan yrityksiä on rajallinen määrä.
Tienasivatko he kuitenkin? Voi kyllä.
Mutta Pablo ja hänen huumetoverinsa kohtasivat kriisin,
joka muutti kaiken.
Kapinalliset alkoivat kidnapata varakkaita kansalaisia -
ja vaativat heistä lunnaita.
Se on tuottoisaa bisnestä,
ja kohtalokasta niille, jotka eivät maksa.
Ennen pitkää kapinalliset lähtivät huumemagnaattien perään.
Marta Ochoa, Ochoan veljesten pikkusisko, kidnapattiin college-kampukselta.
Kidnappauksen takana oli marxistilainen ryhmittymä, M-19.
He vaativat Martasta miljoonia.
Vastauksena Pablo ja Ochoat päättävät kutsua koolle -
Kolumbian huumekauppiaat.
Pablo vaati, että lunnaita ei makseta.
Sen sijaan huumekauppiaiden tulisi luoda yhteinen yksityisarmeija,
jolla on näpsäkkä nimi.
MAS, Muerte a los secuestradores.
Toisin sanoen kuolema kidnappaajille.
Hinta oli vaivaiset kaksi miljoonaa pesoa, eli noin 33 000 dollaria.
Kymmenen palkkamurhaajaa kullekin.
Muutama päivä perustamisensa jälkeen, metsästys alkoi.
MAS teurasti yli 100 epäiltyä kidnappaajaa,
kunnes Marta Ochoan sieppaajat viimein ymmärsivät yskän.
Taktisena kumppanuutena alkanut yhteistyö syveni,
kun nämä epätodennäköiset kumppanit päättivät luoda kestävän liiton,
jonka maailma oppi tuntemaan Medellínin huumekartellina.
Jokainen toi pöytään jotain erilaista.
Silloin heidän tuottonsa alkoivat kasvaa.
Yhdessä he olivat vaikutusvaltaisempia kuin yksikään heistä yksin.
1990-luvun alkuun mennessä Medellínin kartellin levikki -
oli 80 prosenttia globaalista kokaiinikaupasta.
He monopolisoivat kokaiinibisneksen.
Toisin sanoen he määräsivät hinnan.
Pablo Escobar oli aina näiden ihmisten yläpuolella.
Suurimmat voitot menevät visionäärille.
1980-luvun puoliväliin mennessä Escobar tienasi miljoona dollaria päivässä.
Mutta kun pyörittää laitonta imperiumia,
kasvava tilipussi houkuttelee yhä enemmän ei-toivottua huomiota.
Luotettava pelikirjamme näyttää, kuinka pitää pedot loitolla -
ja laajentaa vaikutusvaltaa entisestään.
TAKTIIKKA VIETTELE MASSAT
Rakkaus.
Me kaikki haluamme tuntea olevamme turvassa.
Se pätee jopa mafiapomoihin.
Korkean tason rikolliset ymmärtävät kansan tuen merkityksen.
Jos saa kansan tuen,
ihmiset eivät välttämättä välitä rikollisesta toiminnasta.
Mitä enemmän julkista tukea pomo saa,
sitä paremmin hän voi eristää itsensä.
Mikä on ensimmäinen askel massojen viettelyssä?
Osoita jalomielisyytesi.
Kuten nämä kaverit.
New Yorkin mafiapomo Carlo Gambinon pojat, Thomas ja Joseph,
jotka ansaitsivat 70 miljoonaa rekkahuijauksella,
lahjoittivat yli miljoonan rahoittaakseen lasten syöpäsairaalaa,
jonka yksi yksikkö kantaa edelleen suvun nimeä.
Vuoden 2011 tuhoisan tsunamin jälkeen -
yakuzat, Kenichi Shinodan johdolla,
olivat ensimmäisiä, jotka veivät apua katastrofialueelle.
Colombon rikollisperheen pahamaineinen alipomo William Cutolo -
rahoitti anteliaasti kansallista leukemiatutkimusta.
Hän jopa pukeutui joulupukiksi sen vuosittaisiin joulujuhliin.
Pablo Escobarin hurmauskampanja -
hyötyi hänen kohderyhmänsä ymmärtämisestä.
Pablo Escobar tuli köyhistä oloista, ja hän tiesi, mitä kansa tarvitsi.
Hallitus palveli vain eliittiä. Ja niin -
Pablo Escobar pystyi täyttämään aukon, jota hallitus ei täyttänyt.
Hän tarjosi palveluita ja asioita, joita ihmiset tarvitsivat.
Pablon anteliaisuus oli monipuolista.
Hänen rahoillaan rakennettiin teitä ja voimalinjoja, sairaaloita,
stadioneita, rullaluistinratoja.
Jopa 600 asunnon asuntokompleksi Medellínin vähävaraisille asukkaille,
joka nimettiin Barrio de Pablo Escobariksi.
Hän loi yksityisen, ilmaisen eläintarhan,
jossa oli 200 eksoottista eläintä.
Sponsoroi paikallisia jalkapallojoukkueita,
rakensi valaistuja pelikenttiä ympäri kaupunkia.
Pablo pelasi joskus itsekin.
Hän jakoi rahaa kaupungin köyhimmillä alueilla,
seuranaan usein katolisia pappeja.
Hän antoi rahaa myös kirkolle.
Pablon yhteisö näki hänet Robin Hoodina,
jossa hän varasti kapitalisteilta ja antoi takaisin köyhille.
Häntä pidettiin naapuruston sankarina.
Se tarkoitti lopulta uskollisuutta.
Ihmiset pitivät Pablo Escobaria hyvänä -
ja hallitusta pahana.
Kun kansan tahto on puolellasi, olet voittanut hallituksen.
Vaikka naapurusto vaikuttaa turvalliselta, ulkopuolinen uhka voi olla asia erikseen.
PRESIDENTTI RONALD REAGAN
Huumeet uhkaavat yhteiskuntaamme ja arvojamme -
ja väheksyvät instituutioitamme.
Ne tappavat lapsiamme.
Haluamme, että sanot ei.
Poista huumeet elämästä sanomalla ei.
Sano vain ei.
Yhdysvaltoihin salakuljetettiin viime vuonna arviolta 96 tonnia kokaiinia.
Yritämme tehdä kaiken, mitä hallitus vain voi,
taistellaksemme huumekauppaa vastaan.
USA painosti Kolumbian hallitusta -
ratkaisemaan huumeiden salakuljetuksen.
Se johti huolestuttavaan päätökseen.
Yhdysvallat ja Kolumbia allekirjoittivat sopimuksen,
joka salli kolumbialaisten salakuljettajien luovuttamisen.
Pelottavaa, mutta ei hätää.
Pelikirja näyttää,
miten hyödynnetään yhtäkkinen suosio.
TAKTIIKKA RYHDY POLIITTISEKSI
Politiikka. Se on hidasta ja sotkuista.
Mutta kun haluaa vaikuttaa julkishallintoon,
on mentävä lähteelle.
Jos olet Pablo Escobar,
on vain yksi laki, jolla on väliä.
Pablo Escobar pelkäsi erityisesti luovuttamista.
Sitä, että hänet siirrettäisiin pakkokeinoin Yhdysvaltoihin,
jossa häntä uhkasi lähes varma vankeustuomio.
Tämä mahdollisuus piti poistaa.
Pablo Escobar tajusi, että jos hän todella halusi muuttaa lakia,
paras tapa tehdä se oli sisältä käsin.
HELMIKUU 1982 VUOSI SIITÄ, KUN ESCOBARISTA TULI POMO
Hän oli oman vaalipiirinsä kongressiehdokas.
Liikkeen pääideologia on julkinen henki.
Nationalismi, sosiaaliset ohjelmat.
Mitä Pablon monimutkaiseen taustatarinaan tulee…
Escobar oli hyvin tarkka julkisen profiilinsa suhteen.
Hän palkkasi PR-henkilön -
tekemään hänestä laillisen liikemiehen,
maksamaan toimittajille ja puhdistamaan menneisyytensä.
Hän pyrki kongressiin Ortega Ramirezin vanavedessä,
joka oli istuva kansanedustaja.
Kun vaalit olivat ohi,
Pablo tallusteli kongressiin kuin tavallinen pulliainen.
Viran tuoman vallan ja arvostuksen lisäksi -
Pablon uudessa asemassa oli muitakin käteviä etuja.
Kongressin jäsenenä -
Escobarilla oli koskemattomuus rikossyytteitä vastaan.
Hän sai diplomaattiviisumin Yhdysvaltoihin -
ja pystyi vaikuttamaan Kolumbian luovutussopimukseen,
josta hän halusi eroon.
Pablon kunnianhimo -
toi hänet kasvotusten mahtavan vastustajan kanssa.
Rodrigo Lara oli oikeusministeri, joka oli juuri nimitetty,
kun Pablo Escobar valittiin kongressiin.
Hän oli urapoliitikko -
ja huumekauppiaiden vankkumaton vastus.
Ministeri tiesi, kuka Pablo oli.
Hän tajusi, että Pablo pilkkasi kongressijärjestelmää -
pelkällä läsnäolollaan.
16. ELOKUUTA 1983
Ensimmäisenä päivänä kongressissa oli selvää,
ettei Pablo sopinut joukkoon.
Rodrigo Lara aikoi tehdä tilanteesta vielä epämukavamman.
Hän aloitti istunnon -
tuomitsemalla huumekaupan vaikutukset Kolumbian yhteiskuntaan -
ja käänsi huomionsa Pabloon.
Lara paljasti uuden kongressiedustajan olevan huumeparoni -
ja julisti, että Escobar on valehdellut kongressille -
ja Kolumbian kansalle.
Pablo kiisti syytökset.
Meitä panetellaan ja kimppuumme hyökätään -
levittämällä väärää tietoa ja vahingollisia sanoja.
Tämä on poliittisten vihollistemme hyökkäys.
Mutta vuoden kestäneen tutkimuksen jälkeen Escobar erottiin kongressista.
Escobar ei menetä ainoastaan syytekoskemattomuutta -
tai vaikutusvaltaa kolumbialaiseen huumepolitiikkaan,
hän kokee myös henkilökohtaisen nöyryytyksen.
Pablon yritys murtautua politiikkaan osui seinään.
Mutta hallituksen voi taivuttaa tahtoonsa muutenkin.
Seuraava tapa ei ole yhtä kohtelias.
TAKTIIKKA RAIVAA KAIKKI ESTEET
Kun on varakas mies, voi yleensä luottaa rahaan -
etujen edistämisessä.
1980-luvun lopulla -
vain harvalla oli enemmän varoja kuin Pablo Escobarilla.
Hän oli valokeilassa.
Hänellä oli enemmän rahaa kuin osasi käyttää.
Hän oli yksi maailman rikkaimpia, ellei jopa rikkain.
Eikä hän halunnut luopua siitä.
Mutta uusi poliitikko halusi tehdä nimeä -
lupaamalla kaataa Pablon ja hänen kartellikollegansa.
Luis Carlos Galán oli ehdolla Kolumbian presidentiksi -
ja hän kannatti salakuljettajien luovuttamista Yhdysvaltoihin.
Hänen suosionsa oli ilmiömäistä.
Se saapui kotimaahamme,
kuten se saapui yli 60 maahan maailmassa.
Jos olet Pablo Escobar,
tuo on viimeinen henkilö, jonka voit sallia päästä maan johtoon.
ELOKUU 1989 8 VUOTTA SIITÄ, KUN ESCOBARISTA TULI POMO
On aika vaikuttaa suoremmin.
Galán salamurhattiin Escobarin käskystä.
Mutta Galánin ideoita ei ole yhtä helppo tuhota.
Escobarin ongelmat eivät hävinneet,
koska Galánin kansliapäälliköstä, César Gaviriasta, tuli presidenttiehdokas.
Gaviria oli ainoa ehdokas, joka lupasi jatkaa kartellijohtajien -
luovuttamista Yhdysvaltoihin oikeudenkäyntiä varten.
Viesti ei sitten mennyt perille.
Pablo päättää hoitaa Gavirian päiviltä,
ja selvittää César Gavirian olevan lennolla Bogotásta Caliin.
Pablo vei koneeseen pommin.
Pommi räjähti koneen ollessa ilmassa.
Lento-onnettomuudessa Kolumbiassa on menehtynyt 107 henkilöä.
Kone putosi muutama minuutti Bogotásta lähdön jälkeen.
Kyseessä saattoi olla pommi,
ja väitetään, että huumekauppiaat asettivat sen.
Mutta oli yksi ongelma.
Gaviria ei matkustanut.
Joten 110 ihmistä kuoli,
koska Pablo luuli yhden miehen olevan koneessa.
Lentopommin jälkeen -
ihmiset alkoivat vaatia Escobarin vangitsemista.
Kaikki resurssit keskitettiin Pablo Escobarin löytämiseen.
Kolumbian poliisi jatkaa piilotettujen kiitoratojen tuhoamista,
kokaiinilaboratorioiden purkamista ja Pablo Escobarin etsintää.
Voi tuntua siltä, että seinät kaatuvat päälle,
mutta Pablolla oli vielä yksi kortti hihassaan,
jolla turvata tulevaisuutensa.
TAKTIIKKA PISTÄ KAIKKI LIKOON
Huolimatta miljardien omaisuudesta ja vaikutusvaltaisuudestaan,
Kolumbian viranomaiset olivat nyt Pablo Escobarin jäljillä.
Etsintäkuulutettu: Pablo Escobar.
Ja kansa halusi hänen jäävän kiinni.
Pablon täytyi kääntää onni omalle puolelleen.
Väkivalta oli Escobarin neuvotteluvaltti.
Se oli ainoa keino,
jolla hän enää saisi hallituksen neuvottelemaan.
Kolumbian huumepäälliköt vastasivat hallituksen uuteen huumepolitiikkaan.
He julistivat sodan hallitukselle.
Kun verkko Escobarin ympärillä kiristyi, kaikesta tuli kohde -
ja Bogotásta tuli sotatanner.
Tuhansia viattomia ihmisiä tapettiin.
Hän jätti lehtisiä autopommipaikoille.
Luovutettavat. Los estraditables.
"Otan mieluummin haudan Kolumbiassa kuin sellin Yhdysvalloissa."
Allekirjoituksena oli "luovutettavat". Tiesimme, että kyseessä oli Pablo Escobar.
Se oli hänen käyntikorttinsa.
Ei kestänyt kauan, kun Pablon kampanja tuotti hedelmää.
Julkinen paine tehdä väkivallalle jotain alkoi kasvaa.
Kansa oli saanut tarpeekseen.
Hallituksella ei ollut muuta vaihtoehtoa kuin tarjota Pablolle sopimus.
César Gaviria keksi idean "itseantautumisesta".
Se tarkoitti sitä, että rikollinen myöntää syyllisyytensä yhteen rikokseen.
Vastineeksi sai vapautuksen kaikista muista rikoksista,
mukaan lukien murhasta.
Ensisijaisena tarkoituksena oli kukistaa Pablo Escobar.
19. KESÄKUUTA 1991 10 VUOTTA SIITÄ, KUN ESCOBARISTA TULI POMO
Neuvottelua parempi oli hallituksen saaminen polvilleen.
Pablo Escobar soitti Kolumbian hallitukselle ja sanoi:
"Olen valmis lopettamaan pommituksen -
ja olen valmis antautumaan.
Minulla on tiettyjä ehtoja."
Hallitus kysyi, mitä hän halusi.
"Haluan ensinnäkin oman vankilan,
koska minun täytyy tuntea oloni turvalliseksi."
Ja mitä hallitus sanoi? He suostuivat.
"Toiseksi haluan valita sellitoverini, koska minulla on vihollisia.
Minun on varmistettava, ettei minua tapeta."
Hallitus suostui.
"Palkkaan omat vartijani.
Älkää murehtiko palkoista. Minä maksan ne."
Kolumbian hallitus suostui.
Pablon omaisuutta ei vaadittu takavarikoitavaksi.
"Tärkeintä on, että luovutussopimus poistetaan."
Kolumbian hallitus suostui.
Se oli lainvalvonnan maailmanhistorian huonoin neuvottelu.
Pohjimmiltaan Pablo Escobar voitti, ja me hävisimme.
Entä vankeustuomio?
Hänen valitsemansa laitos tunnetaan nimellä La Catedral.
Vankilassa on isot televisiot, poreallas, allas vesiputouksella -
ja kaikkea, mitä Escobar tarvitsi jatkaakseen toimintaansa -
turvallisesti seinien sisällä vartioituna.
HEINÄKUU 1992
Vuoden kuluttua -
Kolumbian hallitus päätti perua sopimuksen ja siirtää Escobarin karumpaan vankilaan.
Pablon miehet tarttuivat aseisiin,
ja Escobar käveli suoraan takaovesta ulos.
Sadat armeijan sotilaat -
etsivät Kolumbian etsityintä miestä.
Toistaiseksi Pablo Escobar on ollut viekkaampi.
Hän ei pysynyt pakosalla ikuisesti.
Mies, joka sanoi mieluummin kuolevansa Kolumbiassa,
sai lopulta haluamansa.
2. JOULUKUUTA 1993 12 VUOTTA SIITÄ, KUN ESCOBARISTA TULI POMO
Kiitos Kolumbian poliisin ja Yhdysvaltain huumeviraston.
Pablo Escobar kuoli kuten elikin, väkivaltaisesti.
Hänen kuolemansa voi olla Medellínin kartellin kuolinisku.
Raivaamalla ainutlaatuisen polkunsa -
Pablo Escobar pääsi maailman 10 rikkaimman ihmisen joukkoon -
todistetulla 30 miljardin dollarin nettovarallisuudellaan.
Kuka sanoo, ettei rikos kannata?
Mafian periaate on tämä.
Se, joka ei ole vannonut valaa, on idiootti.
Tällä alalla ansaitsee hyvin, mutta emme ainoastaan tapa ihmisiä.
Katsomme, mitä kansa haluaa. Annamme sen heille.
Mafia ei sulje silmiään todellisuudelta.
Jokainen näistä rikosjäteistä otti kohtalon haltuunsa -
ja saavutti korkeuksia, joista useimmat kuolevaiset uneksivat.
Mafiapomoja kunnioitetaan ja pelätään.
Jos olet tyytyväinen nykyiseen elämäntilaasi,
ehkä et ole valmis tällaiseen uran vaihtoon.
Mutta puhutaanpa suoraan.
Haluatko rahaa, valtaa, kunnioitusta?
Haluat olla pomo.
Eikö meille jokaiselle kelpaisi elämän hienot asiat?
Olen antanut työkalut.
Mitä siis odotat?
NÄIN TULLAAN MAFIAPOMOKSI
Tekstitys: Eveliina Niemi